**מדיניות פרטיות ושימוש במידע**

**כללי**

1. מדיניות זו חלה על שימושך באתר האינטרנט הראשי של תרו תעשיה רוקחית בע"מ (להלן יחד עם חברות קשורות ומסונפות לה: "**תרו**", "**החברה**") בכתובת:www.lacer.co.il ובאתרים השיווקיים השונים שלה כפי שמתעדכנים מעת לעת ובכלל כך האתר הזה.
2. מדיניות פרטיות זו מסבירה מהם סוגי המידע האישי שנמסר ונאסף אודותיך באמצעות גלישתך באתר החברה ושימושך בו, מטרת איסוף המידע האישי, האופן בו החברה אוספת, שומרת ומשתמשת במידע האישי ולאילו מטרות, למי היא רשאית להעבירו ולאיזה צורך והכל בכפוף ובהתאם להוראות חוק הגנת הפרטיות, התשמ"א – 1981 ("**חוק הגנת הפרטיות**") והתקנות שהותקנו מכוחו. כמו כן, תספק החברה במסמך זה מידע ביחס לזכויותיך בנוגע למידע האישי שתרו אוספת אודותיך.
3. מדיניות זו חלה על מידע אישי כהגדרתו בחוק הגנת הפרטיות ובכלל כך על מידע, פרט, או נתון המזהים אותך באופן אישי או מאפשרים זיהוי כאמור, למשל: שם מלא; כתובת דוא"ל; כתובת מגורים ("**מידע אישי**").
4. השימוש באתר מעיד על הסכמתך למדיניות פרטיות זו, ולכן הנך מתבקש לקרוא מדיניות זו בקפידה, לצד תנאי השימוש של האתר.
5. מדיניות זו באה להוסיף על כל הסכמה שתינתן על-ידך, בכתב או טלפונית לנציגי החברה.
6. באתר הראשי של תרו, ניתן לצפות בנוסח המדיניות גם בשפה האנגלית. התרגום נעשה לנוחות בלבד, ובכל מקרה של סתירה בין התרגום לבין הנוסח בעברית – הנוסח בעברית יגבר.
7. המדיניות נכתבה בלשון זכר מטעמי נוחות בלבד ופונה לשני המינים.
8. מדיניות זו חלה על כלל השימושים באתר בין אם נעשים באמצעות המחשב, מכשיר נייד או בכל מכשיר אחר, ולרבות השימושים הבאים:

* כאשר תגלוש באתר.
* כאשר תמלא טופס וובי באתר (כגון טופס בקשות/שאלות, לרבות לעניין דיווח על תופעות לוואי ופגמים במוצרים), הכולל הזנת פרטיך האישיים.
* כאשר תבחר ליצור עם החברה קשר בכל אחת מהדרכים המפורטות באתר ובכלל כך טלפונית; באמצעות שליחת דוא"ל או פקס; פנייה לחברה באמצעות שליחת מכתב בדואר.
* על משלוח הודעות אלקטרוניות אחרות בינך לחברה לרבות הודעות דואר אלקטרוני וכל אופן תקשורת אחר בינך לבין החברה.

1. אם אינך מסכים להוראות מדיניות פרטיות זו, אנא הפסק את שימושך באתר ובשירותים הרלבנטיים.
2. **לתשומת ליבך:**
   * לא חלה עליך כל חובה לפי חוק לספק לחברה כל מידע אישי. עם זאת, מבלי שתספק את המידע, לא תוכל לקבל חלק מן השירותים הניתנים בידי החברה ובאמצעות האתר, אשר דורשים מילוי טופס הכולל הזנת פרטים אישיים. אתה מאשר ומסכים בזאת כי אתה מספק לנו מידע אישי אודותיך, ולרבות מידע אישי בעל רגישות מיוחדת כהגדרתו בחוק הגנת הפרטיות, מרצונך החופשי, לצורך המטרות המפורטות במדיניות זו, וכי אנו רשאים להחזיק במידע זה בהתאם למדיניות זו, תנאי השימוש של האתר ולפי הוראות הדין. אם אינך מסכים למדיניות פרטיות זו – אנא הימנע משימוש באתר וממסירת פרטים אישיים לחברה. מסירת הפרטים אודותיך כאמור מהווה הצהרה מצדך באשר לנכונותם.
   * אם בחרת למסור לחברה מידע אישי (ולרבות מידע אישי בעל רגישות מיוחדת) אודות צד שלישי, אתה מצהיר כי קיבלת את הסכמתו המפורשת למסירת המידע לידי החברה, לשם השימוש בו בהתאם למדיניות זו, ולאחר שיידעת אותו בכל האמור במדיניות זו. מובהר כי מסירת מידע כאמור הינה באחריותך המלאה והבלעדית וכי החברה אינה אחראית ולא תישא בכל אחריות בקשר עם העברת מידע של צד שלישי כאמור.
3. תרו רשאית לעדכן מפעם לפעם את מדיניות זו. נוסח מעודכן של המדיניות יפורסם באתר ויקבל תוקף מחייב החל ממועד פרסומו. שימושך באתר לאחר עדכון כאמור יעיד על הסכמתך לשינויים אלו ועל כן אנו ממליצים לעיין במדיניות זו מעת לעת.

**סוג המידע הנאסף ואופן איסופו**

1. מידע אשר אתה תספק לחברה
2. **לצורך פנייה לחברה באמצעות טופס "בקשות שאלות" באתר הרלוונטי** ובכלל כך לצורך פנייה בשאלה על מוצר ספציפי, דיווח על תופעות לוואי או פגם במוצר ו/או כל בקשה או שאלה אחרת באמצעות האתר, תתבקש להזין את הפרטים הבאים על גבי הטופס הייעודי:
   * שם מלא, וכתובת דואר אלקטרוני;
   * ב'שדה הפתוח' אתה רשאי להזין כל מידע ופרט אישי נוסף אודותיך לפי בחירתך ובהתאם לסוג פנייתך, ובכלל כך פרטי קשר נוספים (כמו: מספר טלפון), גילך, וכל מידע אישי אחר שתכלול בפניות הללו לפי בחירתך ורצונך;
   * ב"שדה הפתוח" תוכל להזין, לפי בחירתך, גם מידע בעל רגישות מיוחדת (כהגדרתו בחוק הגנת הפרטיות) ולרבות מידע אישי המתייחס למצב בריאותך ובכלל זה מידע רפואי (כגון: מחלה או תופעה ממנה אתה סובל, שם התכשיר או התרופה אשר אתה נוטל (או לגביו אתה מתעניין), מינונם, ותקופת נטילתם, תופעות לוואי מהן אתה סובל כתוצאה מנטילת התרופות, ועוד).
3. **כאשר תבחר לפנות לחברה באמצעות הטלפון, דוא"ל, פקס, צ'ט, דואר, או באופן אחר**, תאסוף החברה את המידע האישי אותו תספק לה במסגרת פנייתך זו, ובכלל כך: שם מלא, כתובת מגורים, דוא"ל, מספר טלפון, גיל; מידע בעל רגישות מיוחדת (ובכלל כך מצב בריאותי ומידע רפואי אודותיך כמפורט לעיל) וכל מידע אישי נוסף שתבחר לציין בפני החברה במסגרת פנייתך כאמור וכן כל מידע אישי נוסף ובכלל כך מידע אישי בעל רגישות מיוחדת הנובע מהשיחות הטלפוניות שנציגי החברה יקיימו עמך עקב פנייתך לחברה. החברה רשאית לנטר ולשמור הודעות דוא"ל, מכתבים, הקלטות שיחות, משיבון, וכל תקשורת בינך לבין נציגי החברה.

1. מידע שתרו אוספת אודותיך באופן אוטומטי

אנו אוספים באופן אוטומטי מידע אישי וכן מידע סטטיסטי-מצרפי הקשור בשימושך באתר, לרבות באחת או יותר מן הדרכים הבאות:

## כאשר תיכנס לאתר ותשתמש בו, אנו נהיה רשאים לאסוף מידע אודות ביקורך באתר. מידע זה עשוי לכלול פרטים בנוגע למקום המחשב וכתובת ה-IP שבאמצעותה ניגשת לאתר, מערכת ההפעלה שלך, מזהה הדפדפן שלך, נתוני מיקום, סוג הדפדפן, שמות דומיינים, הגדרות שפה ומידע נוסף בנוגע לנוהגיך באתר כגון מידע או פרסומות שקראת, עמודים ומוצרים שבהם צפית, הצעות ושירותים שעניינו אותך, ובנוגע לאופן שבו אתה מתקשר עם האתר שלנו. אנחנו רשאים לאסוף מידע זה באמצעות שימוש ב Cookies, קבצי רישום וטכנולוגיות מעקב אחרות. המידע האמור משמש את תרו לניתוח, בקרה, פיקוח והפקת לקחים.

## אנחנו רשאים להשתמש בשירותים של צדדים שלישיים, לרבות Google Analytics, כדי לאסוף ולנתח מידע אישי הנוגע לפעילותך באתר וכן מידע אנונימי, סטטיסטי או מצרפי, בקשר עם השימוש האמור, לרבות לצורך ניתוח התעבורה לאתר.

## להרחבה נוספת - ראה פירוט אודות Cookies בהמשך.

**מטרות ואופן השימוש במידע**

1. השימוש בפרטים האישיים שייאספו על ידי תרו, ייעשה רק על פי מדיניות פרטיות זו , תנאי השימוש של האתר ועל פי הוראות הדין.
2. תרו תעשה שימוש במידע לצורך המטרות הבאות:

* כדי לאפשר לך להשתמש בשירותי האתר, לניהול השירותים ולשיפורם;
* לצורך טיפול ומענה לפניותיך אלינו (אשר הועברו באמצעות טופס 'בקשות/שאלות'; או בכל אחת מהדרכים האחרות ליצירת קשר כמפורט לעיל) וקיום תקשורת עמך;
* במקרה בו הגשת דיווח על תופעות לוואי או פגם במוצר, המידע שתעביר לחברה ישמש לצרכי מעקב, בקרה וניטור תופעות הלוואי של תכשירי החברה או התכשירים עצמם, לפי העניין, ובכפוף לנהלי משרד הבריאות;
* לשם תפעולו ופיתוחו התקין של האתר;
* כדי לשפר ולהעשיר את התכנים המוצעים באתר;
* לצורך ציות לדרישות חוקיות, כולל שמירת רשומות ופעולות שהחברה נדרשת לבצע על פי דין, רגולציה שחלה על החברה, טיפול בבקשות לעיון במידע ולתיקונו במידת הצורך;
* לשמירת זכויותיה ואינטרסים לגיטימיים של תרו, לרבות מניעת הונאות, הגנה על אבטחת האתר, וטיפול בכל בעיה אחרת בקשר עם האתר והשירותים;
* לצורך התגוננות בכל מחלוקת, טענה, תביעה, דרישה או הליכים משפטיים, אם יהיו, בינך לבין תרו ו/או מי מטעמה;
* לביצוע פעולות עיבוד לצורך התממת מידע אישי, כולל אנונימיזציה של מידע והפיכתו למידע שאינו מזהה, לצורך מחקר וסטטיסטיקה.
* לכל מטרה אחרת המפורטת במדיניות פרטיות זו או בתנאי השימוש.

**מסירת מידע אישי לצדדים שלישיים**

1. תרו מתחייבת לשמור על מאגרי המידע בהתאם לחוק הגנת הפרטיות, ולאתשתף אותעביר את המידע המזהה אותך אישית לצדדים שלישיים אלא במקרים המפורטים להלן:

* על מנת לספק לך את השירותים ולנהל את המידע האישי הנאסף אודותיך, באמצעות ספקי השירותים של החברה (לרבות קבלני המשנה שלהם), כגון: פלטפורמות למחשוב-ענן וספקי אחסון מידע (בארץ או בחו"ל), ספקי מערכות מידע, שירותי תמיכה ושיפור האתר, ועוד;
* לחברות נוספות בקבוצה (לרבות מחוץ לישראל) ככל הנדרש לניהול עסקי החברה ובמסגרת מימוש המטרות המותרות לנו על-פי הוראת כל דין, בהתאם להרשאתך, או בהתאם למדיניות פרטיות זו.
* במידה ונדרש עפ"י הדין, העברה לרגולטורים ורשויות מוסמכות להם כפופה החברה ופעילותה (ובכלל כך משרד הבריאות).
* במקרה שתפר את תנאי השימוש באתר, לרבות חקירת הפרות פוטנציאליות;
* במקרה שתבצע או תנסה לבצע באמצעות האתר או בקשר איתו, פעולות שנראה לכאורה כי הן מנוגדות לדין או לתנאי השימוש באתר;
* אם תרו תקבל צו שיפוטי או צו של רשות מוסמכת אחרת, המורה לה למסור את פרטיך או המידע אודותייך לצד שלישי;
* בכל מחלוקת, טענה, תביעה, דרישה או הליכים משפטיים, אם יהיו, בינך לבין תרו ו/או מי מטעמה;
* בכל מקרה שמסירת המידע, לפי שיקול דעתה הבלעדי של תרו, נחוצה כדי למנוע נזק חמור לגופך או לרכושך או כדי למנוע נזק חמור לגופו של צד שלישי;
* ככל שתרו תארגן את פעילותה במסגרת תאגיד אחר, וכן במקרה של מיזוג עם גוף אחר, מיזוג או העברת פעילות האתר או השירותים או חלק מהם עם פעילותו של צד שלישי, תרו תהיה רשאית להעביר לתאגיד החדש העתק מן המידע שנאגר אודותיך וכן כל מידע סטטיסטי, ובלבד שתאגיד זה יקבל על עצמו את הוראות מדיניות פרטיות זו; שלא יחול שינוי במטרות השימוש במידע/מאגר; והכל בהתאם להוראות הדין.

1. הנך מאשר ומסכים כי שיתוף או העברת מידע אישי כאמור עשויה לכלול העברה מחוץ לגבולות מדינת ישראל, לרבות למדינה שאינה מחילה חוקי הגנת מידע זהים לאלה של מדינת ישראל, וזאת בהתאם להוראות הדין. אם מידע אישי לגביך יועבר מחוץ לגבולות ישראל, נייצא את המידע בהתאם להוראות הדין הישראלי. במקרה כזה, יתכן שהמידע יהיה כפוף גם לדין במדינה בה הוא מאוחסן ומעובד.
2. מובהר כי החברה רשאית להעביר ולגלות מידע לא-אישי (שאינו מזהה) לצדדים שלישיים או לעשות שימוש אחר במידע מסוג זה לפי שיקול דעתה.

**Cookies**

1. תרו משתמשת בקבצי Cookies וטכנולוגיות מעקב דומות אחרות כמו: Tags, Pixels, לרבות של ספקים חיצוניים (עוגיות צד ג') (להלן יחד: "**עוגיות**") לצורך תפעולו השוטף והתקין של האתר ולצורך שיפור הביצועים וחוויית המשתמש. קבצי ה Cookies עשויים לאסוף את נתוני הזיהוי של המכשיר שלך, את כתובת ה-IP שלו או כל מידע אחר לגבי שימושך בשירותים, כחלק מהמידע האנליטי שהם מספקים לנו.
2. ככלל, עוגיות הן קבצי טקסט, שהדפדפן של המשתמש יוצר לפי פקודה ממחשבי החברה ואשר אוספות מידע מגוון כדוגמת הדפים שבהם ביקר המשתמש, משך שהייה בהם, מהיכן הגיע אל האתר, מדורים ומידע שהמשתמש מבקש לראות בעת הכניסה לאתר ועוד. חלק מן העוגיות באתר הן מטעם החברה בלבד (First party cookie) אולם חלקן עשויות להיות מטעם צד ג' ((Third party cookie המתופעלות על ידי צד שלישי.

עוגיות מסוימות מקלות עליך את הניווט באתר, בעוד שאחרות מאפשרות תהליך התחברות מהיר יותר או מאפשרים לעקוב אחר פעולותיך באתר. העוגיות מסייעות, בין השאר, גם לאסוף נתונים סטטיסטיים על השימוש באתר, כדי להתאים את האתר להעדפותייך האישיות ולצרכי אבטחת מידע.

1. המידע בעוגיות מוצפן, אך אם אינך מעוניין לקבל עוגיות, תוכל להימנע מכך על-ידי שינוי ההגדרות בדפדפן או בטלפון הנייד שלך. בנוסף, תוכל למחוק את העוגיות (למעט עוגיות אשר הכרחיות לתפעול האתר וגלישה בו) בכל עת על ידי שינוי ההגדרות בדפדפן ובמכשיר הסלולרי שלך, בדרכים המפורטות לעיל ולהלן. כמו-כן, תוכל לנהל את העדפותיך בכל הקשור לעוגיות באמצעות ה Cookie Banner המופיע בכל אתר בעת כניסתך אליו בפעם הראשונה. עם זאת, נטרול העוגיות עלול לגרום לכך שלא תוכל להשתמש בחלק מהשירותים או תכונות האתר.
2. אלא אם התאמת את הגדרות הדפדפן שלך באופן אשר יחסום שימוש בקבצי Cookie, השימוש באתר מהווה הסכמה מצדך להצבת קבצי Cookie או אמצעים דומים לצורך תפעולו השוטף והתקין של האתר, לרבות לצורך איסוף נתונים סטטיסטיים אודות השימוש באתר, וכן לצורך התאמת שימושך באתר להעדפותיך האישיות וכן לצורך אבטחת מידע.
3. למידע נוסף על כמה מטכנולוגיות האיסוף בהם נעשה שימוש לרבות האופן בו נאספים הנתונים וכן על השימוש בהם, הנך מוזמן לעיין כדוגמא ב-

## https://policies.google.com/privacy?hl=en, https://www.google.com/analytics/terms/us.html

## כמו כן, באפשרותך לערוך את העדפותיך בנוגע לכלים ולשירותים של גוגל דרך –

## https://tools.google.com/dlpage/gaoptout

## https://adssettings.google.com

1. לפירוט ומידע נוסף אודות סוגי העוגיות בהן נעשה שימוש בכל אתר ולבחירת העדפותיך בהקשר זה – ראה את ה Cookie Banner באתר הרלוונטי לך.
2. השימוש בעוגיות כפוף למגבלות השימוש במידע אישי המפורטות במדיניות פרטיות זו.
3. שימושך באתר מעיד על הסכמתך להתקנת העוגיות, לאיסוף מידע באמצעותן, ולשימוש בו כאמור לעיל, וזאת בין אם בידי החברה ובין אם בידי צדדים שלישיים, וככל שלא מחקת/חסמת את העוגיות.

**שמירת המידע**

מידע שאותו תמסור לחברה או שייאסף על ידיה יישמר במאגרי המידע של החברה. תרו תשמור את המידע אודותיך למשך הזמן הדרוש על מנת לממש את מטרות השימוש במידע המפורטות במדיניות זו ובהתאם להוראות הדין החל.

**אבטחת מידע**

1. תרו מיישמת מנגנוני הגנה מתקדמים כדי לאבטח את המידע באתר ובשירותים. מנגנוני אבטחה אלה נועדו לצמצם את הסיכונים לחדירה בלתי מורשית למאגרי המידע של תרו. עם זאת, הם לעולם אינם יכולים להקנות חסינות מוחלטת. לכן, תרו אינה מתחייבת שמאגרי המידע יהיו חסינים באופן מוחלט מגישה בלתי מורשית ושימוש לרעה במידע המאוחסן בהם.
2. בשימוש באתר ובשירותים אתה מצהיר שלא תהיה לך כל טענה ו/או דרישה ו/או תביעה נגד תרו ו/או מי מטעמה עקב פריצות, חדירות, תקלות ו/או שיבושים כלשהם למאגרי המידע של החברה, ובלבד שהאמור לא היה בשליטת תרו והיא נקטה במאמצים סבירים למנוע את האירועים.

**קישור לאתרי צד שלישי**

האתר עשוי לכלול קישורים והפניות לשירותים ואתרים חיצוניים (למשל אתרים קשורים של חברות הקבוצה; אתרים של צד שלישי (כמו רשתות שיווק) באמצעותם ניתן לרכוש את מוצרי החברה המופיעים באתר הרלוונטי; עמודים/דפים של מוצרי החברה במדיה החברתית (למשל ב Facebook, TikTok ואחרים)) המצויים מחוץ לשליטתה של החברה והם אינם מכוסים על ידי מדיניות פרטיות זו. החברה ממליצה לך לבחון את מדיניות הפרטיות האמורה של אתרים ושירותים אלה בעצמך.

**שימוש באתר על ידי קטינים**

האתר אינו מיועד למשתמשים מתחת לגיל שמונה עשרה (18). בגלישתך באתר הנך מצהיר ומתחייב כי אינך קטין.

**זכות עיון במידע ותיקונו**

1. על-פי חוק הגנת פרטיות, כל אדם זכאי לעיין במידע אודותיו המוחזק במאגר מידע. אדם שעיין במידע שעליו ומצא כי אינו נכון, שלם, ברור או מעודכן, רשאי לפנות לבעל השליטה במאגר המידע בבקשה לתקן את המידע או למחקו.
2. במידה ואתה מעוניין לנצל את זכויותיך כאמור לעיל בקשר עם מידע אודותיך שנאסף ונשמר על-ידי תרו בהתאם למדיניות פרטיות זו, אנא הפנה פניות כאמור לתרו, בעל השליטה במאגר המידע הנאסף לפי מדיניות פרטיות זו, בכתובת הדואר האלקטרוני:   [info.taro@sunpharma.co.il](mailto:info.taro@sunpharma.co.il)
3. כל בקשה שתפנה לחברה תיבחן בהתאם לדינים הרלוונטיים, והחברה תודיעך על תוצאות בחינה זו ותפעל בהתאם.
4. לשימת ליבך, זכות העיון כפופה להוראות החוק ולזכויות של אחרים מלבדך. במסגרת הפנייה עליך לציין פרטי זיהוי שידרשו ממך על מנת לזהותך, וידוע לך כי ללא מסירת פרטי הזיהוי המבוקשים בהתאם לנהלי החברה, לא תוכל החברה לטפל בפנייתך.

**פניות ובירורים**

ניתן לפנות לחברה בכל שאלה בנוגע למדיניות הפרטיות בדואר אלקטרוני לכתובת [info.taro@sunpharma.co.il](mailto:info.taro@sunpharma.co.il) תוך פירוט שם מלא וכתובת דואר אלקטרוני. מידע אישי שיסופק על-ידי הפונה ייאסף, יישמר וייעשה בו שימוש על-ידי החברה לצורך בדיקה ומענה ובהתאם למדיניות פרטיות זו.

**עדכון אחרון: 6 ביולי 2025**